**Dragi učenci in učenke, spoštovani starši!**

Tretji teden dela od doma je za nami. Pred nami je nov delovni teden, ki je velikonočno – praznično obarvan. Prazniki bodo letos malo drugačni, vendar sem prepričana, da se bomo potrudili in jih naredili čim lepše.

V tednu pred prazniki, bomo naše delo prenesli v spletno učilnico. V preteklem tednu smo v njej eksperimentirali z oddajo prvih nalog. Uspelo je! Naše raziskovanje možnosti v spletni učilnici bomo nadaljevali. Skupaj se bomo učili, kaj vse nam ta omogoča.

Navodila za delo v 4. tednu bodo dostopna **na šolski spletni strani** (Tako kot ste bili vajeni do sedaj.) in **v spletni učilnici**.

**Učenec, učenka!** V tem tednu imaš nalogo za matematiko, če želiš lahko narediš še dodatno nalogo za slovenščino. Obe naloge oddaj v spletno učilnico. To že obvladaš!

Nalogo za MAT, ki jo boš naredil/a v zvezek, fotografiraj. Fotografijo lahko pripneš v wordov dokument ali jo pošlješ v pdf – ju. Datoteka naj ima oznako: mat\_deljenje\_1

Če boš oddal/a dodatno nalogo za slovenščino, jo natipkaj (word) in datoteko označi: slj\_Mars.

Rok za oddajo nalog je: petek, 10. 4. 2020.

Ostalih dejavnosti, ki jih boše čez teden še opravil/a v SDZ, zvezkih, ... ni potrebno fotografirati. Zaupam ti, da bodo vaje in zapisi narejeni. Pregledali jih bomo po prihodu v šolo.

Če boš neredil/a fotografijo velikonočne košarice, pirhov, ... ali kakšne druge zanimive dejavnosti, te prosim, da fotografije prilepiš v wordov dokument, napišeš kakšen komentar, se podpišeš in pošlješ na moj e-naslov: dragica.jeretina-anzin@guest.arnes.si, kjer sem vedno na voljo za tvoja vprašanja in vprašanja tvojih staršev.

Obveščen/a si bil/a, da se **branje za bralno značko nadaljuje**. Napiši mnenje o prebrani knjigi, o kateri se lahko pogovoriva po telefonu, preko avdio ali video klica v vibru, če ga starši imajo. Mnenje o prebrani knjigi pošlji na moj e-naslov, kjer sporočiš še, kdaj boš pripravljen/a na pogovor.

Staršem se zahvaljujem za sodelovanje, podporo, motiviranje otrok za delo doma, ... **Vsem skupaj voščim lepe velikonočne praznike.** Preživite tudi ta teden in praznike v druženju doma, gibanju na svežem zraku, branju, obujanju ljudskih občajev in **ostanite zdravi**.

Draga Jeretina Anžin, razredničarka 5. b

|  |
| --- |
| **SLOVENŠČINA & NARAVOSLOVJE IN TEHNIKA****od 6. 4. do 10. 4. 2020** |
| **slovenščina** | **naravoslovje in tehnika** |
| **Vsebina:** * **KAKO SE ZNAJDEMO V VREMENSKI NAPOVEDI?**
 | **Vsebina:*** **VREMENSKI SIMBOLI**
 |
| Vzemi dežnik, popoldne bo deževalo!Zjutraj je bilo mrzlo, namerili smo - 8°C.Kakšno vreme bo jutri? Ta teden bo **VREME** naša glavna tema pri SLJ in NIT. Spoznal/a boš: **simbole vremenske napovedi** in **njihov pomen**. Naučil/a se boš **prebrati vremensko napoved v sliki in jo povzeti.**Ko boš učno snov predelal/a boš **znal/a** odgovoriti na vprašanja:* Kaj so vremenski simboli?
* Kdo je vremenoslovec?
* Iz vremenske napovedi v sliki boš znal/a prebrati oziroma razbrati, kakšno bo vreme.

Kaj je pravzaprav **VREME**?**Vreme je trenutno stanje v ozračju. Je pomemben del naravnega okolja.** **Vpliva na naše dejavnosti in aktivnosti, npr.:*** Kdaj se bo kmet odločil saditi krompir? Ob deževnem ali sončnem vremenu?
* Bomo odšli na izlet v gore, če so za gorski svet napovedane nevihte?
* Se bom oblekel/oblekla v bundo ali bo dovolj vetrovka? …

Ker nas zanima, kakšno bo **VREME**, spremljamo **VREMENSKE NAPOVEDI**, ki jih za nas pripravijo **VREMENOSLOVCI** ali **METEOROLOGI**. **Kdo je vremenoslovec?** Odgovor na vprašanje najdeš v interaktivnem gradivu na povezavi:[www.radovednih-pet.si](http://www.radovednih-pet.si)Vremenska napoved je lahko **v besedi** ali/in **v sliki**. Oglejmo si **vremensko napoved v sliki**. Raziščimo, katere podatke vsebuje.Na naši, že stari , **vremenski napovedi v sliki** lahko »prebereš«:* dnevno in nočno temperaturo (21/13),
* smer in jakost vetra (puščica).

**VREMENSKI SIMBOLI** ti povejo ali bo vreme sončno, delno oblačno, oblačno …, povejo pa ti tudi količino padavin, …Kaj so **VREMENSKI SIMBOLI**?**Vremenski simboli so piktogrami v vremenski napovedi.**  Vremenski simboli na vseh vremenskih napovedih **niso enaki**, zato pred »branjem« preveri njihov pomen. Nič lažjega, Pipi! Poslušaj jo na radiu, glej na TV. Najdeš jo v časopisu, na netu …! Melkijard, kje pa najdem vremensko napoved?   |
| O **vremenski napovedi** in **vremenskih simbolih** boš ponavljal/a in utrjeval/a z reševanjem nalog v SDZ za slovenščino, pri delu z učbeniku za NIT in reševanjem naloge v SDZ za NIT. Ni potrebno delati obeh učnih predmetov hkrati. **Razporeditev je tvoja odločitev!** |
| **slovenščina** | **naravoslovje in tehnika** |
| Reši naloge v SDZ od str. 108 do str. 111 (3. in 4. nalogo na str. 109 narediš ustno. Izpusti 9. nalogo na str. 110.)**ZA USTVARJALNEJŠE:***Kakšno je danes vreme … na Marsu?*Na Wikipediji (Mars), v poglavju Podnebje, razišči atmosfero in oblake na Marsu. Zamisli si, da si vremenoslovec/vremenoslovka na Marsu.  Vremensko napoved natipkaj in jo pošlji v spletno učilnico (Naslov datoteke: slj\_Mars) **do 10. 4. 2020**.Lahko jo pripraviš kot govorni nastop, se posnameš in pošlješ posnetek. Ustvarjalnejši boste izdelali še sceno in kostum.**Namig:** Oglašam se vam iz studija XX. Na vrsti je oddaja Vreme na Marsu … | Pozorno preberi, kaj piše o vremenskih simbolih v U na str. 62.Reši naloge v SDZ na str. 69.V zvezek napiši naslov:**VREMENSKI SIMBOLI**Pod naslovom nariši tabelo. Štiri dni v tednu spremljaj vreme. V tabelo nariši vremenske simbole. Pobarvaj jih.

|  |  |  |  |  |
| --- | --- | --- | --- | --- |
| **datum** | **ura** | **temperatura (°C)** | **oblačnost** | **padavine** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

 |

|  |
| --- |
| **MATEMATIKA****od 6. 4. do 10. 4. 2020** |
| **VSEBINA:*** **ŠTEVILSKI IZRAZI**

Ponovil/a boš, kaj so **ŠTEVILKSI IZRAZI** in na kakšen način jih rešujemo.**Številski izrazi so računi, v katerih imamo več različnih računskih operacij ali oklepaje**.Kako računamo, kadar imamo v številskem izrazu **LE** seštevanje in odštevanje ali **LE** množenje in deljenje?**12 : 4 ∙ 2 = 3 ∙ 2 = 6**Računamo **od leve proti desni**.**10 – 3 + 2 = 7 + 2 = 9**Računamo **od leve proti desni**.Kako računamo, kadar imamo v izrazu **seštevanje in množenje** ali **odštevanje in množenje?****16 + 5 ∙ 2 = 16 + 10 = 26****Prednost pred seštevanjem ima množenje.****30 – 2 ∙ 6 = 30 – 12 = 18****Prednost pred odštevanjem ima množenje.** Kako računamo, kadar imamo v izrazu **seštevanje in deljenje** ali **odštevanje in deljenje**?**18 : 9 + 5 = 2 + 5 = 7****Prednost pred seštevanjem ima deljenje.****100 – 100 : 10 = 100 – 10 = 90****Prednost pred odštevanjem ima deljenje.**  Pri reševanju številskih izrazov **ne** napišeš le končnega rezultata, temveč postopek reševanja. Šele na koncu napišeš rešitev, ki ji rečemo **vrednost številskega izraza**.Kako pa rešimo številski izraz, v katerem imamo **oklepaj**?**4 + (9 – 3) – 2 = 4 + 6 – 2 = 10 – 2 = 8****(10 – 4) ∙ 2 + 8 ∙ (4 + 2) = 6 ∙ 2 + 8 ∙ 6 = 12 + 48 = 60****Vedno najprej izračunamo vrednost v oklepaju.*** Ob upoštevanju pravil reševanja številskih izrazov reši naloge v **SDZ od str. 53 do str. 55**. Pri reševanju besedilnih nalog na str. 55 uporabi znanje o številskih izrazih in **ne** piši posameznih računov.

**Rešitve številskih izrazov bomo preverili, ko se vrnemo v šoli.****NALOGA:**Deli in naredi preizkuse. Račune prepiši v zvezek in jih reši. Fotografiraj in pošlji v spletno učilnico (**Datoteka: mat\_deljenje\_1**) **do petka, 10. 4. 2020**.**218 : 7 =****3987 : 8 =****450 : 29 =****9129 : 33 =** |

|  |
| --- |
| **DRUŽBA****od 6. 4. do 10. 4. 2020** |
| **VSEBINA:*** **SLOVENCI PO SVETU**

**Povsod je lepo, a doma je najlepše** ! **Poznaš slovenski pregovor? Kaj pomeni? Pogovori se s starši.****Slovenci živijo po vsem svetu.****ZAMEJSKI SLOVENCI** živijo **za mejo** v Italiji, Avstriji, na Hrvaškem in na Madžarskem. **IZSELJENCI** so tisti Slovenci, ki so se izselili za stalno. Prilagodili so se življenju v tujini, a še vedno ohranjajo slovensko kulturo.**ZDOMCI** se za določen čas izselijo v tujino zaradi dela. Ko se upokojijo, se vrnejo nazaj v domovino.Tudi tokrat se boš učil/a z učbenikom. Delo z besedilom ti gre že dobro od rok, kajne? * O Slovencih po svetu preberi v U **od str. 105 do str. 107**.
* Za ponavljanje in utrjevanje znanja reši naloge v **SDZ str. 122 in 123**.
 |

|  |
| --- |
| **LIKOVNA UMETNOST in GOSPODINJSTVO****od 6. 4. do 10. 4. 2020** |
| **GOS**: V tem tednu sodeluj pri pranju, sušenju, zlaganju in likanju perila. Ponovil/a boš simbole za vzdrževanje tekstila. Na vidno mesto prilepi tabelo. Vanjo ves teden vpisuj zahtevane podatke.

|  |  |
| --- | --- |
| **OPRAVILO** | **DAN ali DATUM** |
| S perilom sem napolnil/a pralni stroj in ga opral/a. |  |
| Oprano perilo sem zložil/a v sušilni stroj in ga tudi izpraznil/a. |  |
| Oprano perilo sem obesil/a na vrvico ali na zložljiv sušilec za perilo. |  |
| Oprano perilo sem pomagal/a zložiti. |  |
| Opran perilo sem zlikal/a. |  |

**LUM**: Velikonočni prazniki so pred vrati. Iz odpadne embalaže (plastenke, škatle, …), časopisnega papirja in drugih materialov, ki jih najdeš doma, izdelaj velikonočno košarico za pirhe in čokoladna jajčka. Za spodbudo nekaj idej. Best Out Of Waste Plastic Bottle Gift Basket / DIY / Plastic ... <https://www.youtube.com/watch?v=J7K3Oj0hOWs> <https://www.youtube.com/watch?v=nkwxPf5ewlk> |